S-2354/2023

Mál þetta, sem dómtekið var 12. október 2023, höfðaði lögreglustjórinn á höfuðborgarsvæðinu með ákæru 12. september 2023, á hendur J-x-x A-x-x S-x-x, kt. 000000- 0000, [...], Hafnarfirði;

„fyrir eftirtalin fíkniefnalagabrot, með því að hafa:

I.

Mánudaginn 1. nóvember 2021, á heimili sínu að [...]í Hafnarfirði, haft í vörslum sínum í sölu- og dreifingarskyni, 412,47 grömm af maríhúana, sem lögregla fann við leit í húsnæðinu.

Mál nr. 007-2021-070306

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar nr. 233/2001 um ávana- og fíkniefni og önnur eftirlitsskyld efni, með síðari breytingum.

II.

Sunnudaginn 20. febrúar 2022, á heimili sínu að [...]í Hafnarfirði, haft í vörslum sínum í sölu- og dreifingarskyni, 17,86 grömm af maríhúana og 216,36 grömm af kannabislaufum, sem lögregla fann við leit í húsnæðinu.

Mál nr. 007-2022-009284

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar nr. 233/2001 um ávana- og fíkniefni og önnur eftirlitsskyld efni, með síðari breytingum.

III.

Föstudaginn 20. janúar 2023, á heimili sínu að [...] í Hafnarfirði, haft í vörslum sínum, 7,07 grömm af maríhúana og 7,55 grömm af kannabislaufum, sem lögregla fann við leit í húsnæðinu.

Mál nr. 007-2023-002630

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar nr. 233/2001 um ávana- og fíkniefni og önnur eftirlitsskyld efni, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á samtals 437,4 grömmum af maríhúana og 223,91 grömmum af kannabislaufum samkvæmt heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001, með síðari breytingum.“

Ákærði krefst þess í málinu að honum verði gerð sú vægasta refsing sem lög leyfa. Þá kvaðst ákærði hafa nú snúið við blaðinu og óskaði eftir að tekið yrði tillit til þess við ákvörðun refsingar.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði máls og ákvörðun viðurlaga.

Ákærði mætti við fyrirtöku málsins 12. október sl. og játaði brot sín án undandráttar og samþykkti upptökukröfu. Játning hans fær stoð í framlögðum gögnum. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Ákærði er fæddur í [...]. Samkvæmt framlögðu sakavottorði hefur ákærði tvisvar gengist undir sátt hjá lögreglustjóra, fyrst 9. mars 2021 til greiðslu 450.000 krónu sektar og sviptingar ökuréttar í 18 mánuði fyrir akstur undir áhrifum ávana- og fíkniefna og fíkniefnalagabrot. Síðari sátt ákærða hjá lögreglustjóra var 28. maí 2021 til greiðslu 238.000 krónu sektar fyrir vörslu á fíkniefnum.

Með hliðsjón af framangreindu, atvikum máls og 1., 5. og 8. tl. 1. mgr. 70. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 3 mánuði. Eftir atvikum þykir mega fresta fullnustu refsingarinnar og skal hún falla niður að liðnum tveimur árum frá birtingu dóms þessa að telja, haldi ákærði almennt skilorð 57. gr. almennra hegningarlaga.

Þá sæti ákærði upptöku fíkniefna sem haldlögð voru af lögreglu líkt og nánar greinir í dómsorði.

Engan kostnað leiddi af meðferð málsins.

E-kvk-nf B-kvk-nf Á-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, J-x-x A-x-x S-x-x, sæti fangelsi í 3 mánuði. Fullnustu refsingarinnar skal frestað og niður skal hún falla að liðnum tveimur árum frá birtingu dóms þessa að telja, haldi ákærði almennt skilorð 57. gr. laga nr. 19/1940.

Ákærði sæti upptöku á 4 37,4 gaf maríhúana og 223,91 gaf kannabislaufum.

E-kvk-nf B-kvk-nf Á-kvk-nf